Document ID: /roh_data/filtered/fineweb-2-filterrobots_roh.jsonl.gz/24893

Represchentants dal turissem han fundà oz a Cuira la partida da turissem, «Partida-Turissem.ch». Numnada duai la partida vegnir partida da turissem, ed ella duai agir sin palancau naziunal.
Nums enconuschents
il directur d’Arosa Turissem, Pascal Jenny, è l’emprim president. Dasper el furman la suprastanza Rolf Bucher e Roland Huber, ha communitgà la nova partida da turissem.
La finamira
La finamira da la partida nova na duai il mument betg esser d’avair agens represchentants a Berna, mabain da sustegnair cussegliers naziunals e cusseglieras naziunalas en uffizi che s’engaschan activamain per il turissem.
Far experientschas
En 4 onns vul la partida da turissem decider, sch'ella metta agens candidats ni sch’ella resta sulettamain ina partida d’input, scriva la nov fundada partida da turissem.
RR novitads 20:00